**ДОГОВОР**

**за възлагане на обществена поръчка за услуги**

**№**

Днес,…………………2018 г. в гр. София между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ № 1,  ЕИК 000694037, представлявана от Снежанка Деянова – Главен секретар, в качеството ѝ на възложител, съгласно Заповед № БНБ-139236/07.09.2017г. и Теменужка Цветкова – Главен счетоводител, наричана за краткост **ВЪЗЛОЖИТЕЛ**, от една страна,

и

**„…“,** със седалище и адрес на управление: …, ЕИК …, представлявано от … в качеството на …, съгласно регистрация в Търговския регистър на Агенция по вписванията, наричано за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „**Страните**“, а всеки от тях поотделно „**Страна**“);

на основание чл. 194 от Закона за обществените поръчки (ЗОП) и във връзка с чл. 20, ал. 3, т. 2 от Закона за обществените поръчки (ЗОП) и Протокол, утвърден от Главния секретар на БНБ от … г. за класиране на участниците и определяне на изпълнител на обществена поръчката с предмет: **Абонамент за поддръжка на продукти от фирмата Symantec и осигуряване на помощ при възникване на кризи,** се сключи настоящият договор за следното:

**ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя, срещу възнаграждение и при условията на този Договор услуги по абонаментна поддръжка на продукти от фирма Symantec, съгласно Приложение № 1 „Техническа спецификация“ и Приложение № 2 - Техническо предложение на **ИЗПЪЛНИТЕЛЯ**, както следва:

1. Абонаментна поддръжка на продуктите за защита в състава **„Symantec Protection Suite Enterprise Edition“** и количество 900 лиценза. Абонаментната поддръжка включва:

а) безплатно актуализиране на програмните продукти в състава на Symantec Protection Suite Enterprise Edition до последната им версия и през целия период на поддръжката, ако през него производителят произведе по-нова версия;

б) актуализация на всички компоненти на антивирусните продукти – самата програма, вирусни дефиниции и сканиращите алгоритми;

в) право на достъп до ресурсите по поддръжка на производителя, съгласно общите условия на поддръжката;

2.Абонаментна поддръжка на продуктите за защита в състава Symantec Ghost Solution Suite и количество 10 лиценза. Абонаментната поддръжка включва:

а) безплатна актуализация на програмния продукт до последната му версия към момента на сключване на договора и през целия период на поддръжката, ако през него производителят произведе по-нова версия;

б) право на достъп до ресурсите по поддръжка на производителя, съгласно общите условия на поддръжката;

3.Помощ в случай на възникване на кризи чрез включване на експерти на **ИЗПЪЛНИТЕЛЯ**, съгласно Приложение № 1 – „Техническата спецификация“ на **ВЪЗЛОЖИТЕЛЯ** и „Техническо предложение“ на **ИЗПЪЛНИТЕЛЯ**, предоставена в офертата му и приложена към настоящия договор, наричани за краткост „Услугите“.

**СРОКОВЕ НА ДОГОВОРА. МЯСТО НА ИЗПЪЛНЕНИЕ**

**Чл. 2.**  **(1)** Договорът влиза в сила от датата на подписването му от двете страни, която е посочена в деловодния номер на **ВЪЗЛОЖИТЕЛЯ**, поставен на стр. 1.

(2) Услугите по чл. 1, ал. 1, т. 1, 2 и 3 се предоставят за срок от 1 (една) година, считано от 13.04.2018 г. В случай, че страните подпишат договора след посочената дата, договорът влиза в сила от датата на подписването му. Датата на подписване е датата, посочена в деловодния номер на **ВЪЗЛОЖИТЕЛЯ**, поставен на стр. 1 от Договора.

**Чл. 3** Мястото на изпълнение на договора е сградата на **ВЪЗЛОЖИТЕЛЯ**, находяща се на адрес: гр. София 1000, пл. „Княз Александър I“ № 1 – Централно управление на БНБ.

**ЦЕНА, РЕД И СРОКОВЕ ЗА ПЛАЩАНЕ**

**Чл. 4** (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** за предоставяне на Услугите по чл. 1, т. 1 и т. 2 сума в размер на **… (…) лева без ДДС** (за услугата по чл.1, т. 1 – … лв. без ДДС и за услугата по т. 2 – … лв. без ДДС), формирана на база единичните цени, посочени в документа „Ценово предложение“ в офертата на **ИЗПЪЛНИТЕЛЯ**.

(2)Цената за предоставяне на услугите, по чл. 1, т. 3 се определя като часовата ставка в размер на … (…) лева без ДДС, посочена в документа „Ценово предложение“ в офертата на **ИЗПЪЛНИТЕЛЯ** се умножи по количеството вложени часове за всеки инцидент.

(3) В посочените в ал. 1 и ал. 2 цени са включени всички разходи на **ИЗПЪЛНИТЕЛЯ**.

(4) Плащането за услугите по чл. 1, т. 1 и т. 2 се извършва от **ВЪЗЛОЖИТЕЛЯ** с преводно нареждане по банковата сметка на **ИЗПЪЛНИТЕЛЯ** в срок до 5 (пет) работни дни от подписване на приемателно-предавателния протокол по чл. 6, ал. 1 и след представяне на фактура от страна на **ИЗПЪЛНИТЕЛЯ**.

(5) Плащането за услугите по чл. 1, т. 3 се извършва от **ВЪЗЛОЖИТЕЛЯ** с преводно нареждане по банковата сметка на **ИЗПЪЛНИТЕЛЯ** в срок до 5 (пет) работни дни от подписване на формуляра за заявка по чл. 6, ал. 2 и след представяне на фактура от страна на **ИЗПЪЛНИТЕЛЯ**.

(6) Общата стойност на всички плащания по договора не може да надвишава сумата от 56 000 (петдесет и шест хиляди) лева без ДДС или 67 200 (шестдесет и седем хиляди и двеста) лева с ДДС.

(7)В цената по ал. 1 и ал. 2 савключени всички разходи на **ИЗПЪЛНИТЕЛЯ** за изпълнение на Услугите по чл. 1 от настоящия договор.

(8) Цената на договора, посочена в ал. 1 и ал. 2, е фиксирана за времето на изпълнение на Договора и не подлежи на промяна, освен в случаите, когато промяната е в полза на **ВЪЗЛОЖИТЕЛЯ**.

**Чл. 5.** (1)Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ**:

Банка: …

BIC: …

IBAN: …

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 5а.** В случай че по време на изпълнение на договора размерът на ДДС бъде променен, цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

**ПРЕДАВАНЕ И ПРИЕМАНЕ**

**Чл. 6.**(1) За извършените услуги по чл. 1, т. 1 и т. 2 **ВЪЗЛОЖИТЕЛЯТ** и **ИЗПЪЛНИТЕЛЯТ** подписват двустранен приемателно-предавателен протокол.

(2) Извършените услуги по чл. 1, т. 3 за всеки инцидент, се документират като при подаване на заявката за инцидент по реда на чл. 11, т. 6, **ИЗПЪЛНИТЕЛЯТ** съставя формуляр за заявка, който при приключване на работата се допълва с информация за вида на изпълнените услуги и количеството изработени часове и се утвърждава чрез подписване от страна на **ВЪЗЛОЖИТЕЛЯ**.

**ПРАВА И ЗАДЪЛЖЕНИЯ НА СТРАНИТЕ**

**Чл. 7.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**ОБЩИ ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 4 от договора;
2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 9. ИЗПЪЛНИТЕЛЯТ се задължава:**

1. да предоставя Услугите по чл. 1 и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да предостави актуализациите и новите версии на програмните продукти по чл. 1, т. 1 и т. 2 до последната им версия, както и актуализациите на всички компоненти на антивирусните продукти, налични към момента на сключването на договора;

3. да оказва помощ на **ВЪЗЛОЖИТЕЛЯ** в случай на възникване на инциденти – за срока на договора, чрез изпращане и/или включване на негови експерти;

4. да осигури техническа възможност **ВЪЗЛОЖИТЕЛЯТ** да регистрира всеки възникнал инцидент в сервизната информационна система и заявки на **ИЗПЪЛНИТЕЛЯ**;

5. да предостави на **ВЪЗЛОЖИТЕЛЯ** адреса на сервизната информационна система, където ще може да бъде наблюдавана информация за статуса на услугата;

6. в случай на възникване на инциденти да предприеме действия и да започне практическа работа по отстраняването на възникналия инцидент до 4 (четири) часа от уведомяването му от страна на **ВЪЗЛОЖИТЕЛЯ**, като оказва помощ на **ВЪЗЛОЖИТЕЛЯ** до пълното отстраняване на инцидента;

7. да предоставя поддръжката по начин, съответстващ на стандартите, установени от фирмата - производител Symantec;

8. да предоставя на **ВЪЗЛОЖИТЕЛЯ** услугите, предмет на настоящия договор на следния адрес: гр. София, 1000, пл. „Княз  Александър I” №  1;

9. да създаде организация, която да гарантира, че персоналът, зает с изпълнението на договора се е запознал с корпоративната политика за информационна сигурност на **ВЪЗЛОЖИТЕЛЯ** и всички подчинени документи, както и че всеки член на екипа на **изпълнителя** е подписал декларация, удостоверяваща, че горното условие е изпълнено, и че е съгласен да спазва разпоредбите в посочените документи;

10. да изпълнява услугите, предмет на договора със специалисти изрично посочени в Приложение № 4 - Списък на персонала, който ще изпълнява поръчката. Промяна в персонала може да се извършва само след писмено уведомление от страна на **ИЗПЪЛНИТЕЛЯ и потвърждение от страна на ВЪЗЛОЖИТЕЛЯ**.

11. да не предоставя на физически и юридически лица документи и информация, свързани с изпълнението на настоящия Договор, без изричното писмено съгласие на **ВЪЗЛОЖИТЕЛЯ**;

12. да спазва правилата за достъп до сградите на БНБ при спазване на пропускателния режим и работното време в сградата, съгласно вътрешните правила на **ВЪЗЛОЖИТЕЛЯ**;

13. да осигури при работата на неговия персонал на територията на БНБ изпълнението на изискванията на Закона за здравословни и безопасни условия на труд и на подзаконовите нормативни актове в тази област, както и спазването от неговия персонал на инструкциите и правилата по безопасност на **ВЪЗЛОЖИТЕЛЯ**, скоито те са запознати и на инструкциите на **ИЗПЪЛНИТЕЛЯ;**

14. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

15.да изпълнява всички законосъобразни указания и изисквания на **ВЪЗЛОЖИТЕЛЯ;**

16. да осигури провеждането на инструктажи по безопасност и здраве при работа на лицата, посочени в списъка на персонала, приложен към настоящия договор, изпълняващи работа по договора, при спазване на изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ, бр. 102 от 22.12.2009 г., с изм.). В случай на трудови злополуки последните се възмездяват от **ИЗПЪЛНИТЕЛЯ.**

**ОБЩИ ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10. ВЪЗЛОЖИТЕЛЯТ има право:**

1. да изисква и да получава Услугите, предмет на настоящия договор в уговорените срокове и качество;
2. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на Договора за дейността на **ИЗПЪЛНИТЕЛЯ** по изпълнение на договора или да извършва проверки, при необходимост и на мястото на изпълнение на Договора, но без с това да пречи на изпълнението;
3. да изисква, периодично и по своя преценка доказателства за възможността на **ИЗПЪЛНИТЕЛЯ** да изпълни задълженията си

**Чл. 11. ВЪЗЛОЖИТЕЛЯТ се задължава:**

1. да приеме изпълнението на Услугите, когато отговаря на договореното, по реда и при условията на този Договор;
2. да заплати цената на услугите по чл. 1 от настоящия договор при условията и по начина, посочени в него;
3. да пази поверителна Конфиденциалната информация, в съответствие с уговореното в Договора;
4. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;
5. да регистрира всеки възникнал инцидент в сервизната информационна система и заявки на **ИЗПЪЛНИТЕЛЯ**;
6. да регистрира и одобрява потребителски заявки в сервизната информационна система на **ИЗПЪЛНИТЕЛЯ** само чрез упълномощено длъжностно лице, определено от него. Упълномощеното длъжностно лице потвърждава писмено приключването на работата по заявката, с подписване на формуляра на заявката;
7. да предоставя при регистрацията информация за лице за контакт, телефон за връзка, засегната функционалност/система и детайлно описание на възникналия инцидент/проблем;
8. да осигурява достъп на **ИЗПЪЛНИТЕЛЯ** до сградите си, с оглед изпълнение на неговите задължения по този договор.

**Чл. 12. ВЪЗЛОЖИТЕЛЯТ** провежданачален инструктаж на персонала на **ИЗПЪЛНИТЕЛЯ** при работа на територията на ВЪЗЛОЖИТЕЛЯ**,** в съответствие с Наредба № РД-07-2 от 16 декември 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ., бр. [102](http://linux-ciela/Dispatcher.aspx?Destination=Document&Method=OpenEdition&DocId=2135655309&Category=normi&Edition=0&lang=bg-BG) от 22 декември 2009 г. с изм.) и с предвидения в БНБ вътрешен ред за провеждането на начален инструктаж. Другите видове инструктажи на персонала на **ИЗПЪЛНИТЕЛЯ**, предвидени в Наредбата, се провеждат от **ИЗПЪЛНИТЕЛЯ** по ред и начин, определени от него**.**

**САНКЦИИ ПРИ НЕИЗПЪЛНЕНИЕ**

**Чл. 13.** При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет на сто) от общата стойността на Договора, посочена в чл. 4, ал. 6 за всеки просрочен ден, но не повече от 10 % (десет на сто) от тази сума.

**Чл. 14.** При констатирано лошо или друго неточно или частично изпълнение на услугите по настоящия договор или при отклонение от изискванията на **ВЪЗЛОЖИТЕЛЯ**, посочени в Приложение № 1 „Техническа спецификация“, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да развали договора.

**Чл. 15.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % (десет на сто) от Стойността на Договора.

**Чл. 16.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 17.** (1) Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) работни дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установен;

5. при условията по чл. 5, ал. 1, т. 3 от ЗИФОДРЮПДРКТЛТДС.

**(2)** Договорът може да бъде прекратен.

1. по взаимно съгласие на Страните, изразено в писмена форма;

2. Когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

**Чл. 18.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. Когато **ИЗПЪЛНИТЕЛЯТ** не е започнал изпълнението на Услугите в срок до 10 (десет) работни дни, считано от Датата на влизане в сила на договора;

2. **ИЗПЪЛНИТЕЛЯТ** е прекратил изпълнението на Услугите за повече от 20 (двадесет) дни;

3. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката, Приложение № 1 „Техническа спецификация“ и направеното Техническо предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 19. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 20.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания;

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички документи, изготвени от него в изпълнение на Договора до датата на прекратяването;

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 21.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

***ДОГОВОР ЗА ПОДИЗПЪЛНЕНИЕ*** *(когато е приложимо)[[1]](#footnote-2)*

***Чл. 21а*** *(1)* ***ИЗПЪЛНИТЕЛЯТ*** *се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител* ***ИЗПЪЛНИТЕЛЯТ*** *изпраща копие на договора или на допълнителното споразумение на* ***ВЪЗЛОЖИТЕЛЯ*** *заедно с доказателства, че са изпълнени условията по* [*чл. 66, ал. 2*](http://web.apis.bg/p.php?i=2752471#p28982788) *и* [*11 ЗОП*](http://web.apis.bg/p.php?i=2752471#p28982788)*.*

*(2) Независимо от сключения договор за подизпълнение, отговорността за изпълнение на настоящия договор е на* ***ИЗПЪЛНИТЕЛЯ****.*

*(3) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от Услугите за съответния месец, заедно с искане за плащане на тази част пряко на подизпълнителя.*

*(4)* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.*

*(5)* ***ВЪЗЛОЖИТЕЛЯТ*** *приема изпълнението на частта от Услугите, при съответно спазване на разпоредбите на Раздел „Предаване и приемане“ от Договора, и заплаща възнаграждение за тази част на подизпълнителя в срок до 10 (десет) дни от подписването на приемателно-предавателен протокол.* ***ВЪЗЛОЖИТЕЛЯТ*** *има право да откаже да извърши плащането, когато искането за плащане е оспорено от* ***ИЗПЪЛНИТЕЛЯ****, до момента на отстраняване на причината за отказа.*

*(6) В срок до 2 (два) дни от датата на сключване на Договора, но най-късно преди започване на неговото изпълнение,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.*

*(7)**Паричните вземания по договорите за подизпълнение могат да бъдат прехвърляни или залагани съгласно приложимото право.*

*(8)* ***ИЗПЪЛНИТЕЛЯТ*** *се задължава да контролира изпълнението на задълженията на подизпълнителите и да не възлага работата или части от нея на подизпълнители, извън посочените в офертата на* ***ИЗПЪЛНИТЕЛЯ*** *освен в случаите и при условията, предвидени в ЗОП.*

**ОБЩИ РАЗПОРЕДБИ**

Дефинирани понятия и тълкуване

**Чл. 22 (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби.

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 23.** (1)При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на договора.

(2) **ИЗПЪЛНИТЕЛЯТ** се задължава да осигури при работата на неговия персонал на територията на БНБ изпълнението на всички изисквания на Закона за здравословни и безопасни условия на труд и на подзаконовите нормативни актове в тази област, спазването от неговия персонал на нормативните актове по здравословни и безопасни условия на труд, инструкциите и правилата по безопасност на **ВЪЗЛОЖИТЕЛЯ**.

Конфиденциалност

**Чл. 24.** (1)Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнената услуга, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните;

3. Предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, в това число подизпълнители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 25. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

**Чл. 26.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

Изменения

**Чл. 27.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 28.** (1)Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила или чиято небрежност или умишлени действия или бездействия са довели до невъзможност за изпълнение на Договора.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) работни дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

(5)Липсата на парични средства не представлява непреодолима сила.

Нищожност на отделни клаузи

**Чл. 29.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 30.** (1) Всички уведомления/заявки между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща, на следните адреси:

1. **За ВЪЗЛОЖИТЕЛЯ:**

Адрес за кореспонденция: гр. София 1000, пл. „Княз Александър I“ № 1

Факс: + 359 2 9145 24 25

e-mail: [**…**](mailto:Krastanov.S@bnbank.org)

2. **За ИЗПЪЛНИТЕЛЯ:**

Адрес за кореспонденция: …

Факс: …

e-mail: **:** …

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора протоколи, както следва:

1. За **ВЪЗЛОЖИТЕЛЯ**: …;

2. За **ИЗПЪЛНИТЕЛЯ**: …

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която заявката е постъпила в посочената от изпълнителя информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

**Чл. 31.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 32.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 33.** Този Договор се състои от 14 (четиринадесет) страници и е изготвен и подписан в 2 (два) еднообразни екземпляра – по един за всяка от Страните.

При подписване на договора бяха представени:

Документите, доказващи липсата на обстоятелствата за отстраняване, посочени в чл. 54, ал. 1, т. 1-5 и т. 7 от ЗОП;

Приложения:

**Чл. 34.** Към този Договор се прилагат и са неразделна част от него следните приложения:

Приложение № 1 – Техническа спецификация - Приложение № 1;

Приложение № 2 – Техническо предложение на **ИЗПЪЛНИТЕЛЯ;**

Приложение № 3 – Ценово предложение на **ИЗПЪЛНИТЕЛЯ**;

Приложение № 4 – Списък на персонала, който ще изпълнява поръчката;

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **БЪЛГАРСКА НАРОДНА БАНКА** | **…** |
| **СНЕЖАНКА ДЕЯНОВА ГЛАВЕН СЕКРЕТАР** | **… …** |
| **ТЕМЕНУЖКА ЦВЕТКОВА ГЛАВЕН СЧЕТОВОДИТЕЛ** |  |

1. В случай че изпълнителят няма да изпълнява поръчката с подизпълнители, този раздел ще отпадне. [↑](#footnote-ref-2)